ผกก.ตม.สตูล น้อมรับคำสั่ง บิ๊กโจ๊ก ย้ายเข้ากรุ พร้อมขอแจงเหตุผล
บิ๊กโจ๊ก ย้าย ผกก.ตม.สตูล หลังโซเชียลลงคลิปนักท่องเที่ยวติดรอคิวทำเอกสารที่ด่านวังประจัน จ.สตูล นาน 5 ชม.ขณะที่ผกก.ตม. พร้อมรับคำสั่ง เผยในวันนั้นมี นทท.เข้ามามากถึง 2,224 คน ขณะที่ จนท. เครื่องมือมีน้อย เพราะต่อวันจะมีเข้ามา 300-700 คน   ,จากกรณี พล.ต.ต.สุรเชษฐ์ หักพาล รรท.ผบ.สตม. มีคำสั่งย้ายด่วน พ.ต.อ.ภูวสิษฏ์ เมฆี ผกก.ตม.สตูล พร้อมผู้ใต้บังคับบัญชา 4 นาย รวมทั้งหมด 5 นาย โดยมีระดับ รอง ผกก. 1 นาย สว. 1 นาย รอง สว. 2 นาย เนื่องจากมีการเผยแพร่ในโลกโซเชียล ปล่อยให้นักท่องเที่ยวต่างชาติรอคิวทำเอกสารเข้าประเทศนาน 5 ชม. ที่ด่านชายแดนวังประจัน อ.ควนโดน จ.สตูล พร้อมทั้งมีคำสั่งตั้งกรรมการสอบสวนข้อเท็จจริงผู้บังคับบัญชาระดับสูง โดยคำสั่งดังกล่าวลงวันที่ 12 ต.ค.ที่ผ่านมา,ต่อมาเมื่อวันที่ 13 ต.ค. ผู้สื่อข่าวได้ติดต่อสอบถาม พ.ต.อ.ภูวสิษฏ์ เมฆี ผกก.ตม.สตูล กล่าวว่า ตนเองกำลังเดินทางไปรายงานตัวต่อผู้บังคับบัญชาที่สำนักงานตรวจคนเข้าเมือง สำหรับเหตุการณ์ที่มีการเผยแพร่ในโลกโซเชียลนั้น เกิดขึ้นเมื่อวันที่ 8 ก.ย.ที่ผ่านมา โดยนักท่องเที่ยวจากประเทศเพื่อนบ้านเข้ามาประมาณ 2,224 คน ซึ่งมากกว่าปกติที่จะเข้ามาวันละ 300-700 คน ทางเจ้าหน้าที่ก็ได้พยายามเต็มที่ แต่เครื่องมือมีน้อย ซึ่งตนเองน้อมรับคำสั่งผู้บังคับบัญชา พร้อมปฏิบัติและไม่โกรธเคืองผู้ที่นำคลิปไปเผยแพร่เพราะเขาไม่ได้โจมตี ตม.เพียงแต่เขานำเสนอว่า มีเหตุการณ์ดังกล่าว อย่างไรก็ตามตนเองพร้อมที่จะชี้แจงความจริงต่อผู้บังคับบัญชา.
บิ๊กโจ๊ก ย้าย ผกก.ตม.สตูล หลังโซเชียลลงคลิปนักท่องเที่ยวติดรอคิวทำเอกสารที่ด่านวังประจัน จ.สตูล นาน 5 ชม.ขณะที่ผกก.ตม. พร้อมรับคำสั่ง เผยในวันนั้นมี นทท.เข้ามามากถึง 2,224 คน ขณะที่ จนท. 
ย้ายผกก.ตม.สตูล,ตม.สตูล,นทท.ด่านชายแดนวังประจัน,สุรเชษฐ์ หักพาล,บิ๊กโจ๊ก,ข่าวทั่วไป